Diari Oficial de la Generalitat Valenciana


Sumari del DOGV 9648, del 26-07-2023 (2023/8354)

RESOLUCIÓ de 19 de juliol de 2023, de la Direcció General de Formació Professional i Ensenyaments de Règim Especial, per la qual es modifica el currículum experimental de Comerç Internacional, perfil professional de Logística Portuària, establit en la Resolució d'1 de juny de 2022, de la Direcció General de Formació Professional i Ensenyaments de Règim Especial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9648

Data del DOGV
:   26-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8354


Data del document
:   19-07-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ensenyament professional

RESOLUCIÓ de 19 de juliol de 2023, de la Direcció General de Formació Professional i Ensenyaments de Règim Especial, per la qual es modifica el currículum experimental de Comerç Internacional, perfil professional de Logística Portuària, establit en la Resolució d'1 de juny de 2022, de la Direcció General de Formació Professional i Ensenyaments de Règim Especial. [2023/8354]  
La Resolució d'1 de juny de 2022, de la Direcció General de Formació Professional i Ensenyaments de Règim Especial, adapta amb caràcter experimental el currículum del cicle formatiu de grau superior de Comerç Internacional, de la família professional de Comerç i Màrqueting, al perfil professional de Logística Portuària.  
L'experiència acumulada amb la implantació d'aquest projecte experimental durant el curs 2022-2023, així com la participació del professorat dels centres en projectes formatius a través de la Fundació Valenciaport, permeten concloure la necessitat d'introduir canvis, necessaris per a la seua adaptació al contingut del cicle, en el mòdul CV0009 Gestió Portuària.  
Vistes les competències atorgades pel Decret 173/2020, de 20 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'article 6 de la Llei 40/2015, d'1 d'octubre, de règim jurídic del sector públic, aquesta direcció general resol:  
  
Primer  
La present resolució té com a objecte modificar el currículum del cicle experimental de Comerç Internacional, perfil professional de Logística Portuària de 2.254 hores a 2.184 hores de duració.  
  
Segon  
1. El contingut del mòdul professional de disseny propi CV0009 Gestió Portuària es modifica en el sentit recollit en l'annex I de la present resolució.  
2. La nova distribució horària es detalla en l'annex II d'aquesta resolució.  
  
Tercer  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Contra la present resolució, que no esgota la via administrativa, es podrà interposar recurs d'alçada davant la Secretaria Autonòmica d'Educació en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 19 de juliol de 2023.- El director general de Formació Professional i Ensenyaments de Règim Especial: Manuel Gomicia Giménez.  
  
  
ANNEX I  
Modificació del contingut del mòdul   
professional CV0009 Gestió Portuària  
  
Mòdul professional: Gestió Portuària  
Codi: CV0009  
Duració: 30 hores  
  
A. Resultats d'aprenentatge i criteris d'avaluació  
1. Identifica els principals agents que componen la comunitat logisticoportuària i coneix el rol que tenen els ports en el comerç internacional.  
Criteris d'avaluació:  
a) S'han identificat els efectes de la globalització en el comerç internacional.  
b) S'han localitzat geogràficament els processos de fabricació actual i futura segons els sectors i mercats objecte de les operacions de comerç internacional, que es mouen a través dels ports.  
c) S'han visualitzat les conseqüències de la introducció de la innovació en alguns sectors identificats, així com l'impacte que situacions sanitàries o geopolítiques poden produir sobre el consum i per tant els canvis en la distribució del patró comercial de les matèries/productes/serveis.  
d) S'han identificat els acords preferencials i les zones geogràfiques de procedència.  
e) S'han identificat els processos logístics derivats de la deslocalització de la producció.  
f) S'ha analitzat el paper que exerceixen els ports en el comerç internacional.  
g) S'han analitzat les implicacions en la logística moderna i la gestió eficient de transports i informació.  
h) S'ha valorat la funció logística dels ports, la seua relació amb la cadena de subministrament i les diferents formes de transport.  
i) S'han identificat els agents que componen la comunitat logisticoportuària, les seues principals funcions, com es produeix l'accés a la professió, els serveis que presta i les tarifes que cobra, així com les responsabilitats que assumeix en la gestió del transport i els documents que emet cadascun.  
j) S'ha dut a terme un exercici pràctic on s'han detallat les relacions existents entre els agents de la comunitat logisticoportuària en diferents operacions d'importació i exportació, s'han avaluat els serveis que presta cadascun, les tarifes que s'apliquen, i el procés de cobraments i pagaments.  
  
2. Identifica la fisonomia portuària i coneix els diferents models de gestió dels ports.  
  
Criteris d'avaluació  
a) S'han identificat les parts d'un port, distingint entre el bloc exterior, molls i accessos.  
b) S'han determinat l'avantpaís i el rerepaís d'un port.  
c) S'han realitzat cerques en l'eina web Foreland 4.0 de l'Autoritat Portuària de València.  
d) S'ha identificat els factors claus per als clients d'un port.  
  
e) S'ha analitzat el pla comercial i estratègic d'un port.  
f) S'han identificat les funcions dels ports i les funcions que es realitzen en els ports.  
g) S'han definit els diferents models de titularitat i gestió d'un port.  
  
h) S'han analitzat els costos portuaris.  
i) S'han classificat les diferents tarifes portuàries.  
  
3. Coneix els serveis prestats en els ports sota criteris de sostenibilitat, innovació i eficiència.  
  
Criteris d'avaluació  
a) S'han classificat i definit els serveis que ofereix un port.  
b) S'han definit els serveis portuaris específics i la seua concessió.  
  
c) S'han considerat altres activitats comercials i productives que tenen lloc en els ports.  
d) S'han identificat i conegut els actors que intervenen en els serveis generals i específics.  
e) S'han identificat els diferents tipus de terminals marítimes: contenidors, líquids i sòlids a granel, vehicles, passatgers, i s'han reconegut els processos administratius duts a terme en cadascuna i els agents que hi intervenen.  
f) S'ha determinat la documentació requerida en els processos vinculats a l'operativa portuària.  
g) S'han omplit la llista de càrrega i descàrrega, el pla d'estiba, el manifest de càrrega i la sol·licitud d'escala, i les especificitats de les altres terminals.  
h) S'ha estudiat el flux documental dut a terme per terminals i agents marítims.  
i) S'han determinat els requisits existents per a la contractació de mà d'obra portuària.  
j) Coneix les diferents instal·lacions portuàries i empreses de la comunitat logisticoportuària amb visites.  
  
B. Continguts  
Definició dels principals agents que componen la comunitat logisticoportuària i el rol dels ports en el comerç internacional.  
- La globalització i els seus efectes en el comerç.  
- Fabricació tradicional versus fabricació actual i futura, tendències.  
  
- Deslocalització de la producció, i els processos logístics que generen.  
- Impacte de crisis sanitàries, econòmiques, geopolítiques actuals.  
- Fluxos del comerç. Matèries primeres i consumidors (mercats de producció i mercats consumidors).  
- Implicacions de la logística moderna per a atendre els mercats: gestió eficient dels transports i gestió eficient de la informació.  
  
- El rol dels ports en el comerç internacional atesos els mercats als quals serveixen. Els ports i les connexions marítimes existents.  
  
- Agents que intervenen en una operació d'importació i exportació marítima.  
- Transitari/operador logístic: funcions, accés a la professió, serveis, responsabilitat i gestió del transport, i documentació principal que emet i gestiona.  
- Navilier/agent marítim/consignatari: funcions, accés a la professió serveis, responsabilitat i gestió del transport, i documentació principal que emet i gestiona.  
- El transportista terrestre (carretera i ferrocarril): funcions, accés a la professió serveis, responsabilitat i gestió del transport, i documentació principal que emet i gestiona.  
- Agent de duanes/representant duaner/OEA: funcions, accés a la professió, serveis, responsabilitat i gestió del transport, i documentació principal que emet i gestiona.  
- Disseny del mapa de relacions existent entre els diferents agents que componen la comunitat logisticoportuària.  
- Qui presta els serveis- Qui els cobra- Serveis i tarifes.  
  
Organització de la càrrega i la gestió del transport atenent les seues diferents formes amb criteris de sostenibilitat i eficiència.  
- Introducció a la gestió ferroportuària  
- Referencies normatives  
  
Intermodalitat i sincromodalidat  
- Avantatges i inconvenients  
- Organismes i agents  
- Combinació de transports  
- Contractes de transport  
- Assegurança  
- La terminal intermodal  
- Sincromodalidat: costos i impacte ambiental  
- Referències normatives  
  
Fisonomia portuària i coneixement dels diversos models de gestió dels ports  
- Infraestructura portuària: parts d'un port  
Bloc exterior: làmina d'aigua. Dics de recer: frontals i esculleres; senyalització marítima; calat.  
Molls. Tipus de moll en funció de mercaderia: contenitzada, ro-ro, càrrega general, sòlid i líquid a granel.  
  
Accessos viaris i ferroviaris.  
- Màrqueting portuari.  
Concepte d'avantpaís i rerepaís.  
L'oferta de valor d'un port: factors claus per als clients.  
Introducció al pla comercial. Aspectes que atrauen les navilieres a triar un determinat port.  
  
- Gestió portuària.  
Funcions dels ports: els ports comercials.  
Funcions en els ports: funció reguladora, funcions del propietari de l'espai portuari o landlord, funcions operatives: prestació de serveis portuaris, funció del clúster mànager.  
Models de titularitat i gestió: titularitat del port, gestió del port, models portuaris.  
Economia portuària: relació de costos portuaris; tarifes i taxes: objectius i tipologia.  
- Serveis prestats en els ports sota criteris de sostenibilitat, innovació i eficiència.  
Classificació dels serveis portuaris  
- Serveis generals: servei de trànsit marítim portuari, servei d'ordenació del trànsit terrestre, servei de vigilància general i control d'accessos, servei d'emergències, serveis de lluita contra la contaminació marina, serveis de neteja, servei de comunicacions i servei d'inspecció.  
  
- Serveis portuaris específics: practicatge, remolc, amarratge i desamarratge, gestió de residus, manipulació de mercaderies i serveis al passatge.  
- Pràctics: funcions, accés a la professió, serveis, responsabilitat i gestió del servei i documentació principal que emet i gestiona.  
  
- Remolcadors: funcions, accés a la professió serveis, responsabilitat i gestió del servei i documentació principal que emet i gestiona.  
  
- Amarradors: funcions, accés a la professió serveis, responsabilitat i gestió del servei i documentació principal que emet i gestiona.  
  
- Empreses estibadores: serveis, responsabilitat i gestió del servei i documentació principal que emet i gestiona.  
- Estibadors: funcions, accés a la professió, responsabilitat i gestió del servei i documentació en la qual intervé.  
- Altres actors (subministraments al vaixell, magatzem frigorífic «Friopuerto», FCC, capitania, guàrdia civil, gestió de residus…).  
  
C. Orientacions pedagògiques  
Aquest mòdul professional conté la formació necessària per a conéixer la importància dels ports en el comerç internacional, identificar a cadascun dels agents que intervenen, els tipus de transport i, a més, exercir de manera eficaç i eficient les funcions relacionades amb la gestió administrativa de les operacions de comerç internacional, com ara:  
  
- Anàlisi de la importància dels ports en el comerç internacional.  
  
- Identificació dels agents que intervenen en una operació de comerç internacional.